Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 790/14/5511	Žilina, 9.3.2015
EEČ : 2-43-1124-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	trvalé bydlisko: XXXXX
2.	XXXXX
	trvalé bydlisko: XXXXX
3.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Domov dôchodcov a domov sociálnych služieb pre dospelých, Karpatská č. 8,9, XXXXX 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-219/DI-ZA-2014.
	dňa 23.07.2014 o 16.10 h viedol nákladné motorové vozidlo zn. DAF, evidenčné číslo XXXXX po ceste II/583 v smere od Terchovej do Žiliny, pričom v križovatke s cestou I/18A v dôsledku nevenovania pozornosti vedeniu vozidla a nedodržaniu bezpečnej vzdialenosti za vozidlom idúcim pred ním, narazil prednou ľavou časťou svojho vozidla do zadnej časti vozidla zn. Škoda Octavia, evidenčného čísla XXXXX ktoré viedol vodič XXXXX, ktorému z nedbanlivosti spôsobil pomliaždenie v oblasti hrudnej chrbtice s dobou práceneschopnosti 4 týždne a jeho spolujazdkyni XXXXX spôsobil pomliaždenie krčnej chrbtice ľahkého stupňa s dobou PN 10 dní, 
	pričom vodič XXXXX svojim konaním porušil ustnovenie § 4 ods. 1 písm. c), § 17 ods. 1 zákona č. 8/2009 Z. z. o premávke na pozemných komunikáciach 

Odôvodnenie: 
           Poverený príslušník PZ,  ODI XXXXX  uznesením pod sp. zn. ORP-219/DI-ZA-2014 dňa 16.09.2014 vzniesol obvinenie XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodeným bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvineným a poškodenými je zrejmá z dohody uzatvorenej dňa 11. 12. 2014 na Okresnom súdu  v Žiline.

Pred samotným rozhodnutím o schválení zmieru bola obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

Výšku peňažnej sumy určenej na verejnoprospešné účely som stanovil na 300,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Domovu dôchodcov a domovu sociálnych služieb pre dospelých, Karpatská č. 8,9, XXXXX, IČO: 00647756, č. účtu XXXXX vedený v štátnej pokladnici, IBAN: XXXXX

 Pričom  suma 300,-€ bola dňa  16. 01. 2015 poukázaná na účet Krajskej prokuratúry v Žiline č. XXXXX, vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinený doposiaľ nebol súdom odsúdený  a ani nebol postihnutý za priestupky.

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Poučenie: Proti tomuto uzneseniu sťažnosť  n i e  j e  prípustná.

Mgr. Marek Sinčák
prokurátor